**UNIVERSITATEA "BABEŞ-BOLYAI"**

**FACULTATEA DE FIZICĂ**

**METODOLOGIE**

privind acordarea locurilor de cazare în cămine studențești în anul universitar 2025-2026

Alocarea locurilor de cazare în cămine studențești este bazată pe **Regulamentul cadru privind cazarea în căminele studențești ale UBB** modificat și completat prin HS nr. 99/26.07.2024. Prezenta metodologia vine în completarea regulamentului cadru și cuprinde doar reglementările specifice Facultății de Fizică.

**Art. 1.** Dispoziții generale:

1. La Facultatea de Fizică lista beneficiarilor de cazare va fi întocmită în două etape.
2. În prima etapă 95% din locurile de cazare vor fi distribuite în rândul studenților din anul I admiși în sesiune de admitere din luna iulie 2025 și în rândul studenților din ani mai mari.
3. În a doua etapă locurile neocupate din prima etapa vor fi distribuite în rândul studenților din anul I admiși in sesiunea de admitere din luna Septembrie 2025 și în rândul studenților care nu au beneficiat de un loc de cazare in prima etapă.
4. Studenții care nu mai doresc locul de cazare atribuit~~ă~~ în prima etapă au obligația de a notifica comisia de cazare până la data de 15 Septembrie 2025. Locurile eliberate în acest fel vor fi redistribuite în etapa a doua.
5. Studenții care nu mai doresc locul de cazare atribuit~~ă~~ in a doua etapă au obligația de a notifica comisia de cazare cât mai repede. Locurile eliberate în acest fel vor fi distribuite în rândul studenților aflați pe lista de așteptare.

**Art. 2.** Cereri:

1. Alocarea locurilor de cazare se face pe baza cererilor de cazare nominale depuse la secretariatul facultății.
2. Studenții din anul I depun cererea de cazare împreună cu dosarul de înscriere.
3. Studenții din anii mai mari depun cererea de cazare până la data de **28.07.2025**
4. În cererea depusă studenții indică ordinea opțiunilor.

**Art. 3.** Modul de alocare a locurilor de cazare:

1. Locurile de cazare vor fi acordate prima dată studenților care fac parte din categoriile prioritare definite in regulamentul cadru (Art. 8).
2. Maxim 10% din locurile rămase libere vor fi alocate pe baza criteriilor sociale și medicale.
3. Restul locurilor rămase libere vor fi distribuite între linii de studiu, specializări și apoi ani de studiu, proporțional cu numărul studenților bugetați.
4. Pentru fiecare an de studiu, linie de studiu și apoi pentru fiecare specializare se întocmește o listă cu medii din semestrul precedent (de admitere pentru Anul I), în ordine descrescătoare, a studenților cu cerere de cazare validă.
5. În cazul studenților pentru care planul de învățământ conține o disciplina de tip practică de specialitate/domeniu media de studiu va fi calculată fără nota de disciplina de tip practică. În aceste cazuri studentul este considerat integralist și fără nota de la disciplina de tip practică.
6. Locurile de cazare se acordă în ordinea descrescătoare a mediei generale în cadrul anilor de studiu.
7. În cazul mediilor egale, primul criteriul de departajare este media pe semestrul precedent, iar al doilea criteriu este nota la disciplina cu cele mai multe credite din semestrul precedent. În cazul studenților din anul I, criteriile de departajare sunt aceleași ca și în cazul admiterii.

**Art. 4:** Distribuirea studenților în cămine

1. După ce lista beneficiarilor de locuri de cazare este întocmită, studenții din listă vor fi distribuiți în cămine conform opțiunilor exprimate în cererile de cazare.
2. Prima dată vor fi onorate opțiunilor studenților cu probleme medicale grave care necesită condiții speciale de cazare.
3. După aceea distribuirea studenților în cămine este executată în ordinea:
4. Studenți master, anul II
5. Studenți master, anul I
6. Studenți licență din ani terminali
7. Studenți de la specializarea Fizică Tehnologică, anul III
8. Studenți licență, anul II
9. Studenți licență, anul I